คุณค่ะ พอดีประจำเดือนหนูไม่มาเป็นเวลา 2 ปีแล้ว แต่อยู่ดีดี ตื่นเช้ามามีเลือดออกมาคล้ายประจำเดือน หนูก็เลยกินยาสตรีเบนโลเพื่อจะให้เลือดขับออกมาเยอะๆ แต่พอตกดึกหนูรู้สึกปวดบริเวณท้องน้อย (อาการเหมือนปวดประจำเดือน) แต่ปวดไม่มากนะคะ รู้สึกหน่วงๆที่ท้อง พอลุกขึ้นมาดูเลือดหนูไหลออกมาเยอะมาก หนูไม่เคยมีเลือดไหลเยอะขนาดนี้มาก่อน หนูเลยลุกขึ้นไปห้องน้ำพบว่าเลือดหนูไหลออกมาเป็นก้อนเลือด ก้อนใหญ่มาก และก็มีเศษเหมือนคนล้ายๆถุงรกออกมาด้วยค่ะ หนูอยากทราบว่าอาการแบบนี้เป็นอาการแท้งลูกหรือเปล่าคะ? แล้วประจำเดือนไม่มา 2 ปีแล้ว สามารถท้องได้ด้วยเหรอคะ? หนูมีแฟนแล้ว อายุ 23 ปี ขอบค่ะ
สวัสดีค่ะ การที่ประจำเดือนไม่มานาน 2 ปี อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบหรือมีพังผืดในมดลูกอย่างไรก็ตาม หากที่ผ่านมาได้เคยมีเพศสัมพันธ์ ก็ควรลองตรวจหาการตั้งครรภ์ดูด้วย เพราะเราไม่รู้ว่าจะมีการตกไข่เกิดขึ้นเมื่อไหร่ และหากเผอิญมีการตกไข่เกิดขึ้นแล้วมีเพศสัมพันธ์ ก็ย่อมมีโอกาสที่จะตั้งครรภ์ได้ โดยที่ยังไม่มีประจำเดือนมาก็ได้ดังนั้น หากตรวจพบการตั้งครรภ์ และมีเลือดออกจากช่องคลอดมากและปวดท้องน้อยดังกล่าว ก็ควรรีบไปพบสูติ-นรีแพทย์โดยเร็วค่ะ เพราะอาจเกิดจากการแท้ง ท้องนอดมดลูก หรือภาวะแทรกซ้อนจากการตั้งครรภ์อื่นๆ ก็ได้แต่หากตรวจไม่พบการตั้งครรภ์ การที่เลือดไหลปริมาณมาก อาจเกิดจากการที่ไม่ประจำเดือนมานาน เยื่อบุโพรงมดลูกจึงเกิดการหนาตัวมาก และเมื่อหลุดลอกออกมา จึงกลายเป็นประจำเดือนปริมาณมาก หากเลือดยังคงไม่หยุดไหล แนะนำควรไปพบสูติ-นรีแพทย์เพื่อรักษาให้เลือดหยุดไหลก่อน และตรวจหาสาเหตุที่ทำให้ไม่มีประจำเดือนมานานเป็นปีค่ะ